અહીં અભિપ્રાય આપનાર સરયુબેન પરિખ પોતે એક સારા કવિયત્રી છે. અને લગભગ તમામ કવિઓનો એક અનુભવ હશે જ કે, કેટલાંક કાવ્યો બસ અવતરે છે, ઉતરે છે. ક્યાંથી ખબર નથી. લખ્યા પછી તેમને પોતાને પણ નવાઈ લાગે છે કે અરે! આ મેં લખ્યું છે? જાણે કૉઈ અગમ્ય શક્તિ લખાવી ગઈ હોય તેમ લાગે. એક ભાવ દશામાં આ ઘટના બને છે. એ કવિ ફરીવાર એ કક્ષાનુ કાવ્ય લખી નથી શક્તો. અને લખવા પ્રયત્ન કરવા જાય ત્યારે તે કાવ્યમાં દિવ્યતાનો અનુભવ નથી થતો. કારણ કે કવિ જ વચ્ચે આડે આવી ગયો હોય છે. મને લાગે છે બીજા અભિપ્રાય આપનાર કવિઓ કદાચ મારી વાતનુ સમર્થન કરે. આ ઘટના કેવળ કવિઓ માટે જ સત્ય છે તેવું નથી સંગિતકારો, ચિત્રકારો, શિલ્પકારો અને અન્ય તમામ કલાકારો માટે પણ સત્ય છે.મારી આવી સમજ છે. બાકી અહીં અનેક સાહિત્યકારો અને વિદ્વાનો છે. મારી વાત કદાચ ખોટી પણ લાગે/હોય.